## Odluka o privremenom financiranju javnih potreba i Privremenom proračunu Republike Hrvatske u prvom tromjesečju 1994. godine

### NN 117/1993 (31.12.1993.), Odluka o privremenom financiranju javnih potreba i Privremenom proračunu Republike Hrvatske u prvom tromjesečju 1994. godine

# ZASTUPNIĆKI DOM SABORA REPUBLIKE HRVATSKE

Na temelju članka 80. Ustava Republike Hrvatske, članka 35. Poslovnika
Zastupničkog doma Sabora Republike Hrvatske i članka 33. stavka 2. i 4.
Zakona o financiranju javnih potreba ("Narodne novine", br. 58/90.),
Zastupnički dom Sabora Republike Hrvatske na sjednici 28. prosinca 1993.,
donio je

## ODLUKU

### o privremenom financiranju javnih potreba i Privremenom proračunu Republike Hrvatske u prvom tromjesečju 1994. godine

I.

Javne potrebe Republike Hrvatske u prvom tromjesečju 1994. godine privremeno
će se financirati u svoti od 3.873.046,925.000 hrvatskih dinara. Sredstva
iz stavka 1. ove toćke sadrže:

- raspoređene prihode od 3.865.046,925.000 hrvatskih dinara,

- neraspoređene prihode (tekuća rezerva Proračuna) od 8.000,000.000
hrvatskih dinara.

II.

Prihodi i rashodi po grupama utvrđuju se u Bilanci prihoda i rashoda
za prvo tromjesečje 1994. godine, kako slijedi :

IV.

U razdoblju 1. I. - 31. III. 1994. godine ne primjenjuju se prava propisana
Zakonom o povlasticama u unutarnjem putničkom prometu ("Narodne novine"
br. 27/92. i 35/93.), osim za korisnike navedene u člancima 11.-14. toga
Zakona. Korisnici iz spomenutih članaka svoja će prava ostvariti putem
Ministarstva obrane.

V.

Posebna prava osiguranika za koje bi se sredstva trebala osigurati u
Državnomu proračunu, propisana Zakonom o zdravstvenoj zaštiti i Zakonom
o zdravstvenom osiguranju ("Narodne novine", br. 75/93.), neće
se primjenjivati u razdoblju 1. I. - 31. III. 1993.

VI.

Dospjele a nepodmirene obveze Državnoga proračuna na dan 31. prosinca
1993. po osnovi Zakona o premijama za određene proizvode u poljoprivredi
i regresu dijela kamata za prioritetne namjene u poljoprivredi ("Narodne
novine", br. 27/91., 26/93. i 43/93.), izvršit će se u razdoblju lipanj-rujan
1994. godine na teret Državnoga proračuna, tako da se pripadna svota premija
i regresa na dan 31. prosinca 1993. godine uveća za kamate u visini eskontne
stope Narodne banke Hrvatske uvećane za 10%.

VII.

Obveze Republike po osnovi isplate kamata prema Zakonu o izdavanju obveznica
za restrukturiranje gospodarstva u Republici Hrvatskoj ("Narodne novine",
br. 27/91.) koje dospijevaju 28. veljače 1994. izvršavat će se od 15. travnja
do 15. lipnja 1994. godine.

VIII.

Povrat dospjelih anuiteta Narodnoj banci Hrvatske prema Uredbi o zaduženju
Republike Hrvatske kod Narodne banke Hrvatske ("Narodne novine"
br. 82/93.) za zadnje tromjesečje 1993. godine i prvo tromjesečje 1994.
godine obavit će se prijebojem obveza Državnoga proračuna po toj osnovi
i obveza Narodne banke Hrvatske spram Državnoga proračuna po osnovi emisijske
dobiti.

IX.

Obveze Republike po osnovi isplate kamata na deponiranu deviznu štednju
za drugo polugodfšte 1993. godine podmirivat će se od 1. siječnja do 30.
lipnja 1994. godine. Sredstva osigurana ovom Odlukom po pojedinim poslovnim
bankama rasporedit će ministar financija, pri ćemu će prioritet imati banke
koje će ući u postupak sanacije, te banke koje posluju na područjima ugroženim
ratom. Ministar financija Republike Hrvatske utvrdit će visinu sredstava
po pojedinim poslovnim bankama kojima će se u razdoblju od 1. siječnja
do 31. ožujka obaviti prijevremeni otkup obveznica na teret sredstava Državnoga
proračuna u skladu s Uredbom o pretvaranju deviznih depozita građana u
javni dug Republike Hrvatske.

X.

Svi subjekti koji se financiraju iz sredstava Državnog proračuna obvezni
su sve investicije i ulaganja po osnovi investicijskog održavanja koji
su u dinarskoj protuvrijednosti veći od 50.000 DEM objaviti putem javnog
natječaja i uz prethodnu suglasnost Ureda Vlade Republike Hrvatske za upravljanje
imovinom. Informatička oprema može se kupovati isključivo uz prethodnu
suglasnost Zavoda za informatizaciju pravosuđa i javne uprave pri Ministarstvu
pravosuđa.

XI.

Ministarstvo pravosuđa, Ministarstvo unutarnjih poslova, Ministarstvo
obrane, Ministarstvo vanjskih poslova, Ministarstvo rada i socijalne skrbi,
Ministarstvo znanosti i tehnologije, Ministarstvo zdravstva i Ministarstvo
pomorstva, prometa i veza, obvezni su do 28. veljače 1994. godine propisati
ustrojstvo jedinstvene nabavne i financijske službe glede kupnje i nabave
potrošnog materijala i drugih nabavki. Ministarstva navedena u stavku 1.
ovoga članka obvezna su o načinu realizactje ove obveze izvijestiti Ministarstvo
financija Republike Hrvatske do 5. ožujka 1994. godine.

XII.

Pravo na dopunska sredstva mogu steći županije, općine, gradovi i kotarevi
ako su razrezali i naplatili pripadne im prihode utvrđene Zakonom o financiranju
jedinica lokalne samouprave i uprave. Također razina plaća njihovih proračunskih
korisnika mora biti za 20% niža od razine plaća korisnika Državnog proračuna
pod uvjetom da se iz njihovih proračuna ne financiraju nove neprivredne
investicije.

XIlI.

Svi korisnici Državnoga proračuna mogu stvarati obveze isključivo do
razine sredstava osiguranih po Odluci o privremenom financiranju. Spomenuti
korisnici obvezni su do 12. siječnja 1994. godine Ministarstvu financija
dostaviti dekadnu i mjesečnu dinamiku potrebnih sredstava po pojedinim
vrstama rashoda.

XIV.

Svi korisnici koji se financiraju iz sredstava Državnoga proračuna obvezni
su: - vlastite prihode ovjeriti kod Ministarstva financija, - kamate na
a vista ili oročena sredstva uplatiti u prihode Državnoga proračuna do
15. u mjesecu za protekli mjesec, - zapošljavati djelatnike isključivo
na osnovi prethodne suglasnosti Ministarstva uprave i Ministarstva financija,
- za putovanja u inozemstvo prethodno tražiti suglasnost Ministarstva vanjskih
poslova i izvijestiti Ministarstvo financija.

XV.

Ministarstvo pravosuđa i Ministarstvo uprave obvezni su Vladi Republike
Hrvatske do 20. veljače 1994. godine predložiti sustav i osnovne elemente
jedinstvenog osiguranja imovine, dužnosnika i djelatnika svih korisnika
proračunskih sredstava kod osiguravajućeg društva.

XVI.

Na odnose utvrđene ovom Odlukom odgovarajuće primjenjuju se odredbe
Zakona o izvršenju Državnog proračuna Republike Hrvatske za 1993. godinu
("Narodne novine", br. 25/93. i 35/93).

XVII.

Ova Odluka stupa na snagu danom objave u "Narodnim novinama",
a primjenjivat će se od 1. siječnja 1994. godine.

Klasa: 400-06/93-01/02

Zagreb, 28. prosinca 1993.

ZASTUPNIĆKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Odluka, NN 117/1993-2285